Абхъаз сурэтыщIхэр къытхуоблагъэ
Налшык дэт Лъэпкъ музейм мэлыжьыхьым и 18-м сыхьэт 15-м къыщызэIуахынущ Абхъаз Республикэм и сурэтыщIхэм я гъэлъэгъуэныгъэ.
Абы утыку къыщрахьэнущ скульптор, Щэнхабзэмрэ гъуазджэмкIэ дунейпсо академием и член-корреспондент, Гулиа Дмитрий и цIэкIэ щыIэ саугъэтым и лауреат Джение Виталий, сурэтыщI, график, Гулиа Дмитрий и цIэр зезыхьэ саугъэтым и лауреат, Адыгейм щIыхь зиIэ и сурэтыщI Джапуа БетIал, гъукIэ Iэзэ, Iэщэ зыщI IэпщIэлъапщIэхэм я Урысей зэгухьэныгъэм хэт Дидзарие Темур, график, Сыхъум къалэм и сурэтыщI нэхъыщхьэ Кайтан Темур, художник-керамист, Гулиа Дмитрий и цIэр зезыхьэ саугъэтым и лауреат Хурхумал Валентинэ, сурэтыщI, Сыхъум дэт художественнэ училищэм и егъэджакIуэ Цвижбэ Виссарион сымэ.
Ягъэлъэгъуэнухэм хэтщ живопись, скульптурэ, графикэ лэжьыгъэ гъэщIэгъуэнхэр, декоративно-прикладной гъуазджэм и IэдакъэщIэкIхэр.
ГЪУКIАКЪУЭ Идар.
